Skuddramaet på Dawson College

Skuddramaet på Dawson College foregik 13. september 2006, fra 12:41 til 13:15 EDT, på Dawson College, en Cégep i downtown Montreal. Til stede på universitetet var omkring 10.000 studerende hvoraf de fleste var mellem 17 og 20 år gamle. Skyderiet begyndte udenfor universitetets hovedindgang og bevægede sig gennem atrium til cafeteriaet på anden sal.
Gerningsmanden begik senere selvmord ved at skyde sig selv i hovedet, efter han var blevet ramt i armen af politiet.

Oversigt 

Klokken 12:41 EDT åbnede Kimveer Gill, en 25-årig mand fra Laval som ikke selv studerede på Dawson College, ild mod studerende udenfor på trappen ved Dawson College. Derefter gik han ind i skolen og fortsatte mod cafeteriaet hvor studerende smed sig på jorden. Gill skød tilsyneladende ikke mod noget bestemt mål før han så politiet og sigtede mod dem.
Da han blev konfronteret af politiet i skolens cafeteria tog han midlertidigt to personer som gidsler. Han blev skudt af en politiofficer og begik herefter selvmord. En obduktion viste at Gill havde to skudsår: Det dræbende skud mod hovedet som han selv affyrede, og et i armen hvor en politimand ramte ham. Politiet tog ham derefter med ud, hvor de forgæves prøvede at genoplive ham. De dækkede derefter kroppen til og fortsatte evakueringen.

Politiet gennemsøgte universitetet for studerende som var blevet indenfor. Lokale radiomeldinger siger at cirka 80 politikøretøjer og op mod 24 ambulancer omringede bygninger. Studerende blev evakuerede fra området.

Indkøbscentrene Alexis-Nihon Plaza og Westmount Square, begge stødte op til Dawson og var, ligesom universitetet, direkte forbundet med Atwater metrostationen, blev evakuerede og den grønne linje af Montreal Metroen blev lukket ned i adskillige timer mellem Lionel-Groulx og McGill. Indkøbscenteret Pepsi Forum ved det modsatte hjørne af Dawson forblev åbent.

En stor del af de evakuerede studerende fra Dawson blev flyttet til det nærliggende Concordia University, hvor universitetet sammen med Concordia Student Union koordinerede og assisterede enhver der var berørt af skyderiet. De studerende blev samlet på Sir George Williams campus og der blev tilbudt hjælp til traumatiserede studerende og lærere.  Politiet oprettede flere telefonnumre til de studerendes forældre og venner.

Politiet har sagt at de har brug for et par dage til at undersøge gerningsstedet og efterfølgende har embedsmænd fra Dawson College besluttet at skolen vil forblive lukket indtil tidligst mandag 18. september 2006.

Eftervirkninger

Gerningsmanden 
Politiet ledte til at begynde med efter tre mistænkte, men Montreals politichef Yvan Delorme har senere bekræftet at der kun var en gerningsmand og at han var blevet skudt og dræbt af politiet.  Mange øjenvidner har beskrevet manden som ca. 180 cm. høj, "punk"  blond med hanekam og med en sort trenchcoat, sorte bukser med nitter, og armystøvler. En har sagt at "han lignede en almindelig studerende" Den mistænkte bar tre våben, deriblandt enriffel.

Om aftenen, lokal tid, bekræftede en talsmand for Sûreté du Québec til journalister fra LCN TV at gerningsmanden var en 25 år gammel mand, født i Quebec. Hans bil blev også fundet parkeret tæt ved området hvor hændelsen fandt sted. Andre kilder siger at han boede i området omkring Montreal og politiet gennemsøger nu hans lejlighed.

På trods at tidlige meldinger om en anden, eller endda en tredje, gerningsmand, har chefen for Montreal Police, Yvan Delorme, bekræftet at der ikke er andre mistænkte i øjeblikket. 

Omkring midnat, lokal tid, onsdag 13. september, bekræftede politiet overfor medierne at den mistænkte var Kimveer Gill, en 25 år gammel indbygger fra Laval, Quebec.  anførte gerningsmands profil som "fatality666 " blev fundet på VampireFreaks.com, hvis sidste login var klokken 10:35 EDT samme dag som skyderiet foregik.  Profilen er efterfølgende første blevet begrænset til registrerede brugere og efterfølgende fjernet helt. Brugerens billedegalleri  passer på flere studerendes beskrivelser af gerningsmanden, selvom han ikke har nogen synlige piercinger ligesom nogle beskrev. Brugerens bil passer også med politiets beskrivelse af en Pontiac Sunfire. Hans riffel, som kan ses i nogle fotografier, beskrives af ham selv som en karabin.

Ofre 
Anastasia De Sousa, en 18-årig studerende på sit første år på Dawson, blev ramt i maveregionen af skud og døde på stedet. Hendes krop forblev på stedet under undersøgelsen af gerningsstedet.

Politiske svar 
 Canadas premierminister Stephen Harper har sagt at skyderiet var en "...kujonagtig og meningsløs voldshandling..."
 Quebecs premierminister  Jean Charest udtalte at "Vi er alle dybt bedrøvede på vegne af ofrene, familierne, forældrene til de børn som studerer på Dawson."
 Montreals borgmester Gérald Tremblay har sagt "Dette er så tragisk. Hvordan taler vi med forældrene som går dette igennem ? Alt hvad jeg kan sige er, at jeg føler for dem og bekymrer mig for dem."

Diverse 
Skyderiet på Dawson College er det 5. skyderi på et universitet i Quebec. Mellem 1989 og 1999 har der været fire andre sådanne hændelser:
 École Polytechnique de Montréal, 14 dræbte; december 1989
 Concordia Universitetet, 4 dræbte; august 1992
 En sprogskole i Montreal, 1 dræbt; oktober 1997
 Woodland Elementary, ingen sårede; februar 1999

Billeder

Se også 
 Massakren på École Polytechnique
 Massakren på Concordia University
 Skuddramaet på W. R. Myers High School
 Massakren på Columbine High School
 Massakren på Red Lake High School

Henvisninger

Eksterne links 
 CanWest News Service: Past Canadian school shootings  13. september 2006
 canada.com: Tragedy at DAWSON 
 Metroblogging Montreal: First hand witness account  13. september 2006 17:31:00 EST

Nyhedsreportager 
 CBC News: Chaotic scene as shots fired at Montreal college 13. september 2006 14:11:23 EDT
 CTV News: Two gunmen reported dead in Montreal shooting  13. september 2006 13:31 PM ET
 Montreal Gazette/Global Quebec: Reports say four injured in shooting at Montreal college  (CanWest News Service) 13. september 2006
 940 News Montreal: Twelve people injured in shootings at Montreal's Dawson College at 16:45 on September 13, 2006, EST.  (CP)
 Société Radio-Canada: Tragédie à Dawson 13. september 2006
 Le Canal Nouvelles: Fusillade au Collège Dawson  13. september 2006
 Globe and Mail: Young woman, gunman killed in Montreal shooting (SCOTT DEVEAU)
 Toronto Star: 4 dead in Montreal shootings  (Canadian Press) 13. september 2006. 03:10 PM
 Calgary Sun: Gunfire at college (Dene Moore) 13. september 2006 13:19:22 MST
 Le Monde: Fusillade dans un établissement scolaire de Montréal  (Agence France-Presse) 13. september 2006
 Fox News: Reports: Two Gunmen Open Fire at Montreal College 13. september 2006
 ABC News (Australia): Gunmen kill 4, injure 16 at Montreal college: reports 14. september 2006. 5:01am (AEST)

Live news feeds 
 CINW AM 940 News station  Montreal ShockwaveFLASH streaming audio.
 Info 690 News station Montreal ShockwaveFLASH streaming audio.
 CJAD AM 800 Talk News station Montreal

Begivenheder i 2006
Canadas historie